एएसआई गुरमुख सिंह ने बताया कि शिकायतकर्ता तरसेम सिंह पुत्र बावा सिंह निवासी गांव चंदुवडाला ने 31 मार्च 2018 को पुलिस अधीक्षक मुख्यालय को शिकायत दी थी। इसमें उसने बताया कि अब्दुल मजीद शाह निवासी कोटली मीयां फतेह तहसील आरएस पुरा जिला जम्मू ने उसे और उसके दोनों लड़कों को विदेश भेजने का झांसा दिया। उसके बाद में मिल्ट्री में भर्ती होने का नकली नियुक्ति पत्र देकर आठ लाख रुपये ठग लिए। मामले की जांच डीएसपी कलानौर गुरबंस सिंह बैंस ने की। जांच रिपोर्ट के आधार पर आरोपी के विरुद्ध केस दर्ज कर आरोपी की तलाश की जा रही है।